
TiO2 alapú nanokristályok hidrotermális szintézise és fotokatalikus aktivitásának vizsgálata

Kulcsszavak: titán-dioxid; hidrotermális szintézis; kalcinálás; fotokatalitikus aktivitás; fenol
Kutatásunk során hidrotermális úton meghatározott morfológiájú anatáz TiO2-ot állítottunk elő, felületaktív anyagokkal (tiokarbamid, SDS) befolyásolva az alakot. A mintákat végül hőkezelésnek vetettük alá. A kapott nanokristályokat különböző mérési módszerekkel jellemeztük (XRD, SEM, TEM), majd fotokatalizátorként alkalmaztuk szerves szennyezők (fenol, metilnarancs) lebontásához. A kapott eredmények alapján a morfológia, a kalcinálás és a fotokatalitikus aktivitás összefüggéseit vizsgáltuk.



